
Comisia pentru muncă şi protecţie socială


Nr.27/212/10 iunie 2004
AVIZ

asupra propunerii legislative de completare a art.22 al Legii nr.195/2000 privind constituirea şi organizarea clerului militar
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă de completare a art.22 al Legii nr.195/2000 privind constituirea şi organizarea clerului militar, trimisă comisiei cu adresa nr.P.l.-X 310 din 17 mai 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 8 iunie 2004.
În urma dezbaterilor, membrii comisiei au hotărât, cu 3 voturi împotrivă, avizarea negativă a propunerii legislative, întrucât legea-cadru în domeniul drepturilor de asigurări sociale ale cadrelor militare este Legea nr.164/2001 privind pensiile militare de stat, şi nu Legea nr.195/2000. De asemenea, ar fi injustă şi neechitabilă aplicarea unor prevederi mai favorabile preoţilor militari decât celorlalte categorii de cadre militare, în condiţiile în care se supun aceluiaşi statut.

